áthottaratáḥ svarā́ḍasyúdīcī digíti svarā́ḍḍha nā́maiṣódīcī díṅmarútaste devā ádhipataya íti marúto haitásyai diśó devā ádhipatayaḥ sómo hetīnā́m pratidhartéti sómo haivā́tra hetīnā́m pratidhartaìkaviṃśástvā stómaḥ pr̥thivyā́ṃ śrayatvítyekaviṃśéna haiṣā stómena pr̥thivyā́ṃ śritā níṣkevalyamukthamávyathāyai stabhnātvíti níṣkevalyena haiṣòkthenā́vyathāyai pr̥thivyā́ṃ stabdhā́ vai rājaṃ sā́ma prátiṣṭhityā antárikṣa íti vairājéna haiṣā sā́mnā prátiṣṭhitāntárikṣa ŕ̥ṣayastvā prathamajā́ deveṣvíti tásyokto bándhuḥ